अतलास पर्वत
अतलास पर्वत या ऐटलस पर्वत () पशिमोत्तरी अफ़्रीका में स्थित एक २,५०० किमी लम्बी पर्वत शृंखला है। यह मोरक्को, अल्जीरिया और तूनीसीया के देशों से निकलती है और इसका सबसे ऊँचा पहाड़ दक्षिण-पश्चिमी मोरक्को में स्थित ४,१६७ मीटर (१३,६७१ फ़ुट) लम्बा तूबक़ाल () पर्वत है। अतलास पर्वतों की श्रेणियाँ भूमध्य सागर और अंध महासागर के साथ लगे तटीय क्षेत्र को सहारा रेगिस्तान से बांटती हैं। इस पर्वतीय इलाके में रहने वाले लोग मुख्य रूप से बर्बर जाति के हैं।
तितिवंगसा पहाड़ियाँ
तितिवंगसा पहाड़ियाँ (अंग्रेज़ी: Titiwangsa Mountains, मलय: Banjaran Titiwangsa, بنجرن تيتيوڠسا) एक पर्वतमाला है जो मलय प्रायद्वीप में रीढ़ के रूप में खड़ी है। इसका उत्तरी भाग थाईलैण्ड में और दक्षिणी भाग मलेशिया में आता है। थाईलैण्ड में इसे शंकालाखीरी पहाड़ियाँ (Sankalakhiri Range, थाई: ทิวเขาสันกาลาคีรี) नाम से जाना जाता है। यह दक्षिणतम थाईलैण्ड और प्रायद्वीपीय मलेशिया में एक प्राकृतिक दीवार के रूप में खड़ी है और इसे पूर्वी तटीय और पश्चिम तटीय भागों में बांटती है। उत्तर-से-दक्षिण यह लगभग ४८० किमी तक चलती है।